અમરેલી જિલ્લાના ખાંભા તાલુકાના નાના બારમણ ગામના મહિલા સરપંચના 45 વર્ષીય પતિ ઉકાભાઇ વાલાભાઇ પરમારની તીક્ષ્ણ હથિયારથી હત્યા કરવામાં આવી છે. માથામાં તીક્ષ્ણ હથીયારોના ઘા ઝીંકી પાઇપ અને પત્થર સાથે બાંધી ઉકાભાઇને કૂવામાં ફેંકી દેવાયેલી લાશ સાવરકુંડલા તાલુકાના લીખાળા ગામની સીમમાંથી મળી આવતા ચકચાર મચી જવા પામી છે. નાના બારમણના સરપંચના પતિની હત્યાની આ ઘટના સાવરકુંડલા તાલુકાના લીખાળા ગામની સીમમાં બની હતી. ઘટના સ્થળેથી ઉકાભાઇના શૂઝ પણ મળી આવ્યા હતા.